Държавен вестник, бр. 42, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  42
закони – например решенията, които визира 
чл. 86, ал. 2 от Конституцията. След като не 
се приема чрез законодателна процедура, не 
се изменя по този ред, а с решение на НС, не 
регулира по траен начин базисни обществе-
ни отношения с действие за всички, а точно 
определени, по които задължително страна е 
НС, дори когато се засягат и външни на пар-
ламента правни субекти, юридическата сила на 
правилника не е паралелна, а по-ниска от тази 
на закона. За този извод не е необходимо да 
се постановява тълкувателно решение, както 
е в случая, защото при прилагане на ясните 
разпоредби на Конституцията то създава само 
неяснота и несигурност. Обратното разбиране 
стимулира противоконституционната практика, 
при която обществени отношения, подлежащи 
на регулиране със закон, се уреждат с ПОДНС 
в рамките на съкратената процедура за неговото 
издаване, при която правото на всеки народен 
представител на законодателна инициатива и 
възможност за дебат са силно ограничени. 
В заключение, наличието на конюнктурен 
политически интерес не може да компенсира 
дефицита на правен интерес за допустимостта 
на искането за тълкуване. Първият именно по-
ради конюнктурния си характер ще отпадне, а 
мотивираното от него тълкуване ще остане през 
един продължителен период от време, тъй като 
може да се преодолее само с конституционна 
промяна, която няма да бъде необходима, ако 
искането се отклони. Тълкувателното правомо-
щие на Конституционния съд е предоставено 
от Конституцията, за да разрешава проблеми, 
възникнали при прилагането є, докато в случая, 
в противоречие с идеята на чл. 149, ал. 1, т. 1, 
при липса на такива проблеми, конституцион-
ното решение ги създава. 
Конституционни съдии: Вл. Славов
Бл. Пунев
Р. Ненков
4593
МИНИСТЕРСКИ СЪВЕТ
ПОСТАНОВЛЕНИЕ № 103 
ОТ 26 МАЙ 2010 Г.
за допълнение на Правилника за издаване 
на българските лични документи, приет с 
Постановление № 13 на Министерския съвет 
от 2010 г. (ДВ, бр. 12 от 2010 г.)
МИНИСТЕРСКИЯТ СЪВЕТ
П О С ТА Н О В И :
Параграф единствен. В чл. 34, ал. 1 се съз-
дава изречение второ:
„В държавите – членки на ЕС, заявление 
за подмяна на свидетелство за управление на 
МПС могат да подават дългосрочно коман-
дированите там служители в задграничните 
представителства на Република България, както 
и членовете на техните семейства.“
Министър-председател: 
Бойко Борисов
Главен секретар на Министерския съвет: 
Росен Желязков
4536
ПОСТАНОВЛЕНИЕ № 104 
ОТ 27 МАЙ 2010 Г.
за утвърждаване на таксите за кандидатстване 
и за обучение в държавните висши училища 
за учебната 2010 – 2011 г.
МИНИСТЕРСКИЯТ СЪВЕТ
П О С ТА Н О В И :
Чл. 1. Утвърждава таксите за кандидатстване 
и годишните такси за обучение на студентите 
и докторантите – граждани на Република Бъл-
гария, на друга държава – членка на Европей-
ския съюз, или на друга държава – страна по 
Споразумението за Европейското икономическо 
пространство, или на Конфедерация Швейцария, 
в държавните висши училища през учебната  
2010 – 2011 г. – по висши училища, съгласно 
приложения № 1 – 38.
Чл. 2. Докторантите в държавните висши 
училища се освобождават от заплащане на такси 
през последните две години на докторантурата.
Чл. 3. Чуждестранните студенти, докторанти 
и специализанти по чл. 95, ал. 7 от Закона за 
висшето образование – граждани на трети за 
Европейския съюз държави, приети за обучение 
в държавните висши училища, заплащат так-
сите за обучение, предвидени за чуждестранни 
студенти, докторанти и специализанти, съгласно 
приложенията по чл. 1.
Чл. 4. (1) Таксите за обучение по чл. 3 се 
заплащат в левовата равностойност на утвър-
дения размер на таксата в евро по курса, оп-
ределен от Българската народна банка в деня 
на плащането.
(2) Чуждестранните специализанти със 
срок на обучение, по-малък от една година, 
заплащат такси в намалени размери, опреде-
лени от висшите училища в съответствие с 
правилниците им.
Заключителни разпоредби
§ 1. Постановлението се приема на осно-
вание чл. 9, ал. 3, т. 7 от Закона за висшето 
образование.
§ 2. Изпълнението на постановлението се 
възлага на министъра на образованието, мла-
дежта и науката.
Министър-председател: 
Бойко Борисов
Главен секретар на Министерския съвет: 
Росен Желязков